মঙ্গলবার, ফেব্রুয়ারী ২৮, ২০০৬
চাঁদ ডাকে আয়, আয়, আয়
চিতা কাঠ ডাকে আয়, আয়, আয় ।
যে কোন দিকেই আমি চলে যেতে পারি
কিন্তু কেন যাবো ?
*শক্তি চট্টোপাধ্যায় :: "যেতে পারি, কিন্তু কেন যাবো "
অনেকদিন কিছুই লেখা হয়নি, সত্যি বললে লেখার কিছু নেই, তাই :: ঘটনাবিহীন জীবন - এক কথায় বললে ~
ইদানীং কী করছি - কেউ জিজ্ঞেস করলেও উত্তর দেওয়া হয় না :: উত্তরটা জানা নেই বলে । জীবনের একটা ম্যানুয়াল যদি তৈরি করা থাকতো !
সময় ১৯:৫০ কোন মন্তব্য নেই:
সব বৃষ্টি ঝরে গেছে, সবটুকু অশ্রুও,
বৃষ্টিমন্ত্রী বলছেন, এ বছরের বৃষ্টির বরাদ্দ শেষ,
অশ্রুমন্ত্রক বলছে জরিমানা করবে ,এর পর কেউ কাঁদলে::
তবুও আমি এই পথ ধরে হাঁটি,
আমার কিছু জল পাওনা ছিল বলে ::
অনেকদিন পরে একটা গতানুগতিক পোস্ট করতে ইচ্ছে হলো ...
অনেকটা লম্বা সময় কোন পোস্ট করিনি ; না, এর কোন অজুহাত এই পোস্টে দেখাবো না :: আমাদের বেশির ভাগ কাজই অর্থহীন এবং লজিক ছাড়াই, নয় কি? পোস্টিং বন্ধ রাখা এবং আবারো শুরু করা - না, বিশেষ কোন কারণ নেই ।
এই একটা টার্ম সময়ের কাছে হেরে গেছি বহুবার, সারা রাত না ঘুমিয়েও অসম্পূর্ণ অবস্থায় অ্যাসাইনমেন্ট জমা দেয়া :: লেকচার নোটস্ স্পর্শ না করেই পরীক্ষা দেয়া :: যাই হোক, বাদ দিই সে গল্প (: অলস মানুষদের গল্প, সারা জীবন ১১টা ৫৭ মিনিটে ১২টার ট্রেন ধরার প্রস্তুতি নেয়া মানুষদের টিপিক্যাল গল্প~
একটা অদ্ভূত জিনিষ পড়লাম, মানুষের দেহঘড়ির সময় ২৪ ঘন্টা ১১ মিনিট, বাস্তব সময়ের চেয়ে ১১ মিনিট বেশি :: দিনের আলোয় সময়ের হেরফেরটা ঠিক করে ফেলে আমাদের অসাধারণ প্রসেসর ; ব্যাপারটা বোধহয় বেশ পুরনো :: আমি জানতাম না । নিজের উপরে এক্সপেরিমেন্ট করে দেখতে ইচ্ছে করছে হেরফের টা লম্বা সময় রিসেট না হলে কেমন হবে :::
সময় ০২:২৩ কোন মন্তব্য নেই:
সবকিছু বোধহয় এখনও শেষ হয়ে যায়নি - এমনটা সান্ত্বনা শুনিয়েছিলাম কাকে যেনো ; সান্ত্বনা কিংবা সহানুভুতি কীভাবে দিতে হয় কোন বইয়ে পড়া হয়নি কখনো যদিও ;
এখন আর সেই ব্যর্থ চেষ্টা করি না, ভীষণ হাস্যকর শোনাতে পারে তাই ।
এখন মাঝেমধ্যে নিজেকে জিবরানের কবিতায় আবিষ্কার করি, অক্লান্ত কাকতাড়ুয়ার ভূমিকায় ; যাকে দেখে কাকেরা ভয় পায়নি কখনো ::
সম্ভবতঃ কাকতাড়ুয়া কে অবজ্ঞা করে চলা কাকের চরিত্র টা পেলেই স্বস্তি বোধ করতাম ;
সে যাই হোক :: জিবরানকে ধন্যবাদ এই জন্যে, আমার জন্যে একটা অবয়ব তৈরিই আছে - হোক তা খড়নির্মিত এবং এক পা এর ::
*তোমাকে কানে কানে বলে রাখি, আমার অবশ্য দ্বিপদই পছন্দ * ।
কে একজন বলেছিল জীবনটার উপরে ব্যাকট্র্যাকিং অ্যালগরিদম খাটানো গেলে ভালো হতো :: আমি এত কী বুঝি - কীভাবে ভয় দেখানো যায় এটুকুই শিখতে পারলাম না, আর .....
তাই সায় দিতে ইচ্ছে করে নি ।